ఘనంగా సంక్రాంతి వేడుకలు.. సతీసమేతంగా పాల్గొన్న సీఎం జగన్
January 14,2022 02:28 PM
తాడేపల్లి లోని ముఖ్యమంత్రి జగన్ గోశాలలో ఘనంగా సంక్రాంతి వేడుకలు నిర్వహించారు. ఈ వేడుకల్లో సతీసమేతంగా పాల్గొన్న సీఎం జగన్ పాల్గొన్నారు. వేడుకల్లో ప్రత్యేక ఆకర్షణగా భోగి మంటలు, కూచిపూడి నృత్యం, కోలాటాలు, హరిదాసులు, గోమాతకు పూజా కార్యక్రమాలు నిలిచాయి. గంటన్నరకు పైగా వేడుకల్లో సీఎం జగన్ ఆయన సతీమణి భారతి పాల్గొన్నారు. ఈ కార్యక్రమంలో దేవాదాయ శాఖ మంత్రి వెల్లంపల్లి, టీటీడీ ఛైర్మన్ సుబ్బారెడ్డి, ఎమ్మెల్యేలు మల్లాది విష్ణు, జోగి రమేష్, ఇతర నేతలు పాల్గొన్నారు.
ఈ సందర్భంగా వారు మాట్లాడుతూ.. ముఖ్యమంత్రి నివాసంలో సంక్రాంతి సంబరాలు అంబరాన్ని అంటాయన్నారు. సీఎం ఏ పని చేసినా మనసుతో చేస్తారని, రాష్ట్రంలో ప్రతి ఒక్కరు సిరి సంపదలతో వర్ధిల్లాలని సీఎం ఆకాంక్షించారన్నారు. జగన్ సీఎం అయినప్పటి నుంచి రాష్ట్రంలో ప్రతిరోజు సంక్రాంతేనని, సంక్షేమ పథకాలు పొందుతున్న అందరూ ముఖ్యమంత్రికి దీవెనలు అందిస్తున్నారన్నారు.
ఇవన్నీ సీఎంకు శ్రీరామ రక్ష, సంక్రాంతి అంటేనే తెలుగు వారి పండుగన్నారు. మాది రైతు ప్రభుత్వమని, ఈ పండుగ రైతులకు సంబంధించిన పండుగని, ఈ రాష్ట్ర ప్రభుత్వం సంస్కృతి సంప్రదాయాలకు పెద్ద పీట వేస్తుంది అనటానికి ఇది ఒక నిదర్శనమని వారు వెల్లడించారు. రాష్ట్ర చరిత్రలో ఏ ముఖ్యమంత్రి తన ఇంట్లోనే గోశాలను పెట్టుకుని పూజించిన ఉదంతం లేదని వారు తెలిపారు. రాష్ట్ర ప్రజానీకానికి ఒక సందేశాన్ని ముఖ్యమంత్రి ఇచ్చారని, మా అందరిలో నూతన ఉత్సాహం వచ్చిందని వారు పేర్కొన్నారు.
ghanamgaa sankraanti vedukalu.. sateesametamgaa palgonna cm jagan
January 14,2022 02:28 PM
tadepalli loni mukhyamantri jagan goshaalalo ghanamgaa sankraanti vedukalu nirvahinchaaru. ee vedukallo sateesametamgaa palgonna cm jagan paalgonnaaru. vedukallo pratyeka aakarshanagaa bhogi mantalu, koochipudi nrutyam, kolaataalu, haridaasulu, gomataku poojaa kaaryakramaalu nilichaayi. gantannaraku paiga vedukallo cm jagan aayana sateemani bhaarati paalgonnaaru. ee kaaryakramamlo devadaya saakha mantri vellampalli, ttd chairman subbareddy, emmelyelu malladi vishnu, jogi ramesh, itara nethalu paalgonnaaru.
ee sandarbhamgaa vaaru maatlaadutuu.. mukhyamantri nivaasamlo sankraanti sambaraalu ambaraanni antaayannaaru. cm e pani chesina manasutho chestaarani, rashtramlo prati okkaru siri sampadalatho vardhillaalani cm aakaankshinchaarannaaru. jagan cm ayinappati nunchi rashtramlo pratiroju sankranthenani, sankshema pathakaalu pondutunna andaruu mukhyamantriki deevenalu andistunnaarannaaru.
ivannee cmcu srirama raksha, sankraanti antene telugu vaari pandugannaru. maadi raitu prabhutvamani, ee panduga raitulaku sambandhinchina pandugani, ee rashtra prabhutvam samskruti sampradaayaalaku pedda peeta vestundi anataniki idhi oka nidarsanamani vaaru velladinchaaru. rashtra charitralo e mukhyamantri tana intlone goshaalanu pettukuni poojinchina udantam ledani vaaru telipaaru. rashtra prajaaneekaaniki oka sandesaanni mukhyamantri icharani, maa andarilo noothana utsaaham vachindani vaaru perkonnaru.